CELEX: 31981R2285
Language: el
Date: 1981-08-07
Title: Κανονισμός (ΕΟΚ) αριθ. 2285/81 τής Επιτροπής τής 7ης Αυγούστου 1981 περί τροποποιήσεως τού κανονισμού (ΕΟΚ) αριθ. 28/81 περί μεταβατικών διατάξεων όσον αφορά τήν κατοχή καί τή θέση σέ κυκλοφορία ελληνικών αμπελουργικών προϊόντων μετά τήν προσχώρηση τής Ελλάδος

Avis juridique important

|

31981R2285

Κανονισμός (ΕΟΚ) αριθ. 2285/81 τής Επιτροπής τής 7ης Αυγούστου 1981 περί τροποποιήσεως τού κανονισμού (ΕΟΚ) αριθ. 28/81 περί μεταβατικών διατάξεων όσον αφορά τήν κατοχή καί τή θέση σέ κυκλοφορία ελληνικών αμπελουργικών προϊόντων μετά τήν προσχώρηση τής Ελλάδος  

Επίσημη Εφημερίδα αριθ. L 223 της 08/08/1981 σ. 0014

***** ΚΑΝΟΝΙΣΜΟΣ (ΕΟΚ) αριθ. 2285/81 ΤΗΣ ΕΠΙΤΡΟΠΗΣ  της 7ης Αυγούστου 1981  περί τροποποιήσεως του κανονισμού (ΕΟΚ) αριθ. 28/81 περί μεταβατικών διατάξεων όσον αφορά την κατοχή και τη θέση σε κυκλοφορία ελληνικών αμπελουργικών προϊόντων μετά την προσχώρηση της Ελλάδος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την πράξη προσχωρήσεως της Ελλάδος, και ιδίως το άρθρο 73,  Εκτιμώντας:  ότι ο κανονισμός (ΕΟΚ) αριθ. 28/81 της Επιτροπής (1) προβλέπει μεταβατικές διατάξεις όσον αφορά την κατοχή και τη θέση σε κυκλοφορία ελληνικών αμπελουργικών προϊόντων που έχουν υποστεί επεξεργασία προ της ημερομηνίας προσχωρήσεως και δεν ανταποκρίνονται στις διατάξεις της κοινοτικής νομοθεσίας που ίσχυε κατ' εκείνη την ημερομηνία· ότι, στο παράρτημα Ι της πράξεως προσωρήσεως και κατόπιν στο άρθρο 23 παράγραφος 2 του κανονισμού (ΕΟΚ) αριθ. 997/81 της Επιτροπής (2), έχουν θεσπισθεί άλλες μεταβατικές διατάξεις, που περιορίζονται ωστόσο στη σήμανση και την παρουσίαση, σχετικά με την κατοχή και τη θέση σε κυκλοφορία των ιδίων προϊόντων· ότι για να εξασφαλισθεί μία ερμηνεία των διαφόρων κειμένων που να παρουσιάζει συνοχή, πρέπει να προσδιορισθεί ότι το πεδίο εφαρμογής του κανονισμού (ΕΟΚ) αριθ. 28/81 καλύπτει τα ελληνικά αμπελουργικά προϊόντα που έχουν υποστεί επεξεργασία προ της προσχωρήσεως και δεν ανταποκρίνονται στις διατάξεις της κοινοτικής νομοθεσίας εκτός από τις ειδικές διατάξεις στο θέμα της σημάνσεως και παρουσιάσεως·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το άρθρο 1 του κανονισμού (ΕΟΚ) αριθ. 28/81 αντικαθίσταται από το ακόλουθο κείμενο:  «Άρθρο 1  Τα προϊόντα, που αναφέρονται στο άρθρο 1 παράγραφος 2 του κανονισμού (ΕΟΚ) αριθ. 337/79, και έχουν υποστεί επεξεργασία στην Ελλάδα πριν από την 1η Ιανουαρίου 1981 και δεν ανταποκρίνονται στις διατάξεις της κοινοτικής νομοθεσίας εκτός από εκείνες που αφορούν τη σήμανση και παρουσίαση, που ίσχυαν την 1η Ιανουαρίου 1981, δύνανται να κρατηθούν προς πώληση και να τεθούν στην κατανάλωση στην Ελλάδα ή να εξαχθούν σε τρίτες χώρες μέχρις εξαντλήσεως των αποθεμάτων και το αργότερο μέχρι τις 31 Δεκεμβρίου 1982, υπό τον όρο ότι ανταποκρίνονται στί διατάξεις της ελληνικής νομοθεσίας που ίσχυε στις 31 Δεκεμβρίου 1980.».  Άρθρο 2  Ο παρών κανονισμός αρχίζει να ισχύει από την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1981.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 7 Αυγούστου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 2 της 1. 1. 1981, σ. 23.  (2) ΕΕ αριθ. L 106 της 16. 4. 1981, σ. 1.